**สรุปสาระการประชุมวิชาการเรื่อง การพัฒนาบัณฑิตอุดมคติไทยบนเส้นทางมหาวิทยาลัยกับความรับผิดชอบต่อสังคม University Social Responsibility, USR**

ระหว่างวันที่ ๓๑ กรกฎาคม – ๑ สิงหาคม ๒๕๕๖ ณ โรงแรมมิราเคิล แกรนด์ คอนเวนชั่น กรุงเทพฯ

กิจกรรมบรรยาย (Keynote Speaker) กิจกรรมเสวนา กิจกรรมเสนอผลการวิจัยและตัวอย่างการปฏิบัติจริงที่ประสบความสำเร็จของนักศึกษา โดย วิทยากรผู้ทรงคุณวุฒิ ผู้แทนจากมหาวิทยาลัย ผู้ใช้บัณฑิต” นิสิตนักศึกษา

จากแนวคิดการพัฒนาบัณฑิตอุดมคติ ของสำนักงานคณะกรรมการการอุดมศึกษาพัฒนาสืบเนื่องมาตั้งแต่ พ.ศ. ๒๕๔๐ จวบจนถึงปัจจุบัน เพื่อพัฒนานักศึกษาสู่ บัณฑิตอุดมคติไทย ซึ่งหมายถึง ผู้ที่สําเร็จการศึกษาในระดับมหาวิทยาลัยแล้วเป็นประชากรทีมีคุณภาพโดยมีจิตสำนึกที่ดีมีวินัย มีคุณธรรม จริยธรรม มีความรับผิดชอบต่อตนเอง ผู้อื่น สังคม และประเทศชาติ มีความเอื้อเฟื้อเผื่อแผ ดำรงตนอยู่ในสังคมได อย่างมีความสุขและนำประประสบการณ จากการศึกษามาใชเป็นแนวทางในการบริหารงานต่าง ๆ ที่รับผิดชอบเปนอยางด ี

ในที่ประชุมมีการนำเสนอแนวคิดการสร้างบัณฑิตอุดมคติรุ่นใหม่ที่เหมาะสมกับโลกในศตวรรษที่ ๒๑ ในประเด็นการเสริมสร้างคุณลักษณะความรับผิดชอบต่อสังคมแก่ผู้เข้าร่วมการสัมมนา โดยมีสาระสำคัญดังนี้

1. การรับผิดชอบต่อสังคมคืออะไร?

ทุกคนเติบโตมาได้โดยการเป็นหนี้ของสังคมโดยส่วนใดส่วนหนึ่ง วิกฤตปัญหาในสภาพสังคมปัจจุบันจึงเป็นปัญหาที่ทุกคนต้องร่วมกันรับผิดชอบ ความสำคัญของความรับผิดชอบต่อสังคมนั้นคือเป็นหน้าที่ของมนุษย์ เป็นความจำเป็นต่อการอยู่รอดของภาคธุรกิจ เป็นความจำเป็นของสถานศึกษาในฐานะผู้ผลิตบัณฑิต เป็นจิตสำนึกที่ต้องปลูกฝังให้หยั่งรากฝังลึก ก่อให้เกิดการตระหนักรู้ในตน และถือเป็นภาระหน้าที่ของทุกคนในสังคม พันธกิจของมหาวิทยาลัย 4 ด้าน ได้แก่ การผลิตบัณฑิต การวิจัย การบริการวิชาการและการทำนุบำรุงศิลปวัฒนธรรม ต้องตอบสนองต่อความต้องการของสังคม สามารถชี้นำสังคม มหาวิทยาลัยเป็นขุมพลังทางปัญญา จึงต้องยึดถือเรื่องความรับผิดชอบต่อสังคม เพื่อสร้างพลเมืองของประเทศไทยให้เป็นพลเมืองที่ยึดถือคุณธรรม หรือทำความดีโดยเนื้อแท้ มหาวิทยาลัยจึงต้องตั้งโจทย์คิดว่าทำอย่างไรบัณฑิตของสถาบันจึงจะมีคุณค่าต่อสังคม นั่นคือต้องสร้างบัณฑิตให้เป็นผู้มีทักษะทางวิชาการและวิชาชีพรอบด้าน ต้องสร้างค่านิยมร่วมของคนในองค์กร และสร้างโอกาสให้นักศึกษาเรียนรู้ผ่านต้นแบบ

1. การพัฒนาความรับผิดชอบต่อสังคมของบัณฑิตต้องพัฒนาอะไร

การสร้างบัณฑิตที่มีคุณลักษณะความรับผิดชอบต่อสังคม เพื่อสร้างต้นทุนชีวิตของนักศึกษา บัณฑิตอุดมคติจึงควรมีบุคลิก (Character) ที่ต้องพัฒนาคือ บุคลิกของบัณฑิต บุคลิกของวิชาชีพ และบุคลิกของพลเมือง ดังนี้คือ มีวินัย มีความกล้าหาญทางจริยธรรม มีความภูมิใจในตัวเอง รู้ความชอบ ความถนัดของตนเอง มีแรงบันดาลใจ มีจิตอาสา มีความรู้และทักษะที่เพียงพอ ซึ่งจะก่อให้เกิดคุณลักษณะความรับผิดชอบต่อสังคมของผู้เรียนในระดับอุดมศึกษาดังนี้ คือเป็นผู้มีความภูมิใจในตนเองและสถาบัน รู้และตระหนักความเป็นไปของสังคม สำนึกในหน้าที่และบทบาทของตนในฐานะผู้เรียน ยึดมั่นในจรรณยาบรรณวิชาชีพ มีสำนึกรักสิ่งแวดล้อมและการแบ่งปัน การพัฒนาความรับผิดชอบต่อสังคมต้องพัฒนาเป็นลำดับซึ่งระดับของการรับผิดชอบต่อสังคม 5 ระดับคือ

1. Individual Social Responsibility (ISR)

2. Children Social Responsibility (CSR-1)

3. Corporate/Citizen Social Responsibility (CSR-2)

4. City Social Responsibility (CSR-3)

5. Country Social Responsibility (CSR-4)

ด้วยปัจจัยในอนาคตที่จะส่งผลกระทบต่อการผลิตบัณฑิตและความต้องการบัณฑิตในตลาดแรงงาน อาทิเช่น การสื่อสารไร้พรมแดน การก้าวสู่ประชาคมอาเซียนซึ่งมีความคาดหวังต่อสมรรถนะของบัณฑิตมากขึ้น องค์ความรู้เพื่อการปลูกฝังนักศึกษา และการสร้างภาพลักษณ์ของสถาบัน ในฐานะที่มหาวิทยาลัยมหาวิทยาลัยเป็นผู้พัฒนาบัณฑิตให้มีความรับผิดชอบต่อสังคม จึงต้องเริ่มที่การปลูกฝังการสร้างความรับผิดชอบต่อสังคมระดับบุคคล (Individual Social Responsibility (ISR) ก่อน เพื่อสร้างพลเมืองที่รับผิดชอบต่อสังคมขององค์กร (Corporate/Citizen Social Responsibility (CSR-2)) ต่อไป บัณฑิตจึงต้องได้รับการพัฒนาทักษะในทุกด้าน กล่าวคือ บัณฑิตจะต้องเป็นผู้มีความฉลาดทางพลานามัย (Physical Quotient (PQ)) คือ นั่นคือ การมีสุขภาพพลานามัยที่สมบูรณ์แข็งแรง มีความมั่นใจในการเคลื่อนไหว เพราะการที่มีร่างกายที่แข็งแรงถือเป็นพื้นฐานที่ดีในการทำกิจกรรมต่าง ๆ ความฉลาดทางสติปัญญา (Intelligence Quotient) เป็นความสามารถในการคิด วิเคราะห์ การคำนวณ การใช้เหตุผล การเชื่อมโยง ความฉลาดทางอารมณ์ (Emotional Quotient; EQ)) ความสามารถในการรับรู้ เข้าใจอารมณ์ตนเองและผู้อื่น สามารถควบคุมอารมณ์และยับยั้งชั่งใจตนเองและแสดงออกอย่างเหมาะสม รู้จักเอาใจเขามาใส่ใจเรา รู้จักรอคอย รู้จักกฎเกณฑ์ระเบียบวินัย มีจิตใจร่าเริงแจ่มใส มองโลกในแง่ดี สามารถปรับตัวเข้ากับสังคม สถานการณ์รอบข้างได้ดี เป็นความฉลาดในการริเริ่มสร้างสรรค์ (Creativity Quotient; CQ)) :คือ มีความคิดจินตนาการ ก็จะสามารถสร้างนวัตกรรมหรือสร้างสรรค์สิ่งใหม่ๆ ได้ ความฉลาดทางศีลธรรม จริยธรรม คือมีความประพฤติดี (Moral Quotient; MQ) คือ รู้จักผิดชอบชั่วดี มีความซื่อสัตย์ สุจริต มีคุณธรรมและจริยธรรม ความฉลาดในการแก้ไขปัญหา (Adversity Quotient; AQ)) เผชิญกับอุปสรรคต่างๆ หรือความยากลำบากต่างๆ ในการดำเนินชีวิตด้านต่างๆ กันได้ มีความสามารถในการควบคุมสถานการณ์หรืออุปสรรคที่เกิดขึ้นได้ ความสามารถในการเปลี่ยนวิกฤติให้เป็นโอกาส ดดยสรุปคือ ต้องพัฒนาบัณฑิต ให้มีความรู้ มีทักษะ และมีบุคลิก

1. แนวทางการพัฒนาเป็นอย่างไร ?

การสร้างบัณฑิตที่มีความรับผิดชอบต่อสังคมไม่สามารถสร้างได้ด้วยการเรียนการสอนเพียงอย่างเดียว แนวทางการปลูกฝังส่งเสริม มีได้หลากหลายและไม่มีมีคำตอบตายตัว ผู้ที่เกี่ยวข้องคือนักศึกษา มหาวิทยาลัย และเครือข่ายต้องแสดงบทบาทของตนในการสร้างบัณฑิตอุดมคติไทย

บทบาทของมหาวิทยาลัย

* มหาวิทยาลัย (ครู อาจารย์ บุคคลากร) ต้องเป็นนแบบอย่างที่ดี ทำให้ดู อยู่ให้เห็น
* สนับสนุนกิจกรรมรับใช้สังคมโดยร่วมกับนักศึกษาในการกำหนดพื้นที่ชุมชนสังคม
* สร้างโอกาสให้นักศึกษาฝึกงานตั้งแต่ชั้นปีที่ 1-4
* สร้างเวทีและโอกาสในการทำกิจกรรมเพื่อสังคม
* สร้างโอกาสให้นักศึกษารู้จักตนเอง

บทบาทของนักศึกษา

* มองอนาคตเพื่อกำหนดปัจจุบัน
* สร้างโอกาสให้ตนเองได้พัฒนาและมีจิตสำนึกส่วนตนต่อสัง (ISR)
* ตั้งเป้าการเรียนอย่างมีทิศทาง

แนวทางการดำเนินงาน

* สร้างรายวิชาศึกษาทั่วไป ที่เป็นจุดเริ่มต้นเพื่อขยายผล ISR อย่างเข้มข้น เช่น รายวิชา TU100 ของมหาวิทยาลัยธรรมศาสตร์
* แนวทางการจัดการเรียนรู้ Project based learning, PBL, Service learning สร้างเนื้อหาการเรียนรู้ที่เชื่อมโยงกับความต้องการของสังคม และความต้องการของผู้ใช้บัณฑิตที่เปลี่ยนไป

บทบาทของฝ่ายกิจการนักศึกษา

* สอดแทรกลักษณะนิสัยความรับผิดชอบผ่านงานบริการ
* สร้างกิจกรรมเสริมหลักสูตร

บทบาทของเครือข่ายบัณฑิตอุดมคติไทย

* เครือข่ายพึ่งได้ร่วมมือไดด้
* เป็นความจำเป็นของสังคมอุดมศึกษา
* ต้องรักษาเครื่อข่ายและเสริมสร้างความเข้มแข็ง
* ร่วมคิดร่วมทำร่วมหาทางออก
* สร้างข้อตกลงร่วมและดำเนินการสู่เป้าหมาย (collective impact)
* สร้างการแลกเปลี่ยนเรียนรู้ร่วมกัน

มุมมองและข้อเสนอแนะจากการเข้าร่วมประชุมในครั้งนี

1. การสร้างบุคลากรที่ต้องมีองค์ความรู้ในการพัฒนาบัณฑิตอุดมคติ มหาวิทยาลัยควรสนับสนุนให้มากขึ้น โดยส่วนตัวทำงานมานานแต่เพิ่งได้มีโอกาสเข้าร่วมการประชุมครั้งนี้ สาระการประชุมเป็นการสร้างแรงบันดาลใจให้อาจารย์ มองเห็นหนทางในการพัฒนาบัณฑิตมากขึ้น แต่ทั้งนี้มหาวิทยาลัยควรมีการกำหนดเป้าหมาย ระยะเวลา ในการพัฒนาบุคลากรอย่างชัดเจน และกำหนดให้บุคคลากรได้มีโอกาสเข้าร่วมประชุมหรือเรียนรู้บทบาทของตัวเองต่อการผลิตบัณฑิตที่มีความรับผิดชอบต่อสังคม สังเกตุจากการส่งผู้แทนเข้าร่วมประชุมของ มหาวิทยาลัยวลัยลักษณ์จำนวน 4 คน จาก 3 สำนักวิชา จะเป็นจำนวนน้อยมากเมื่อเทียบกับสถานบันอื่น ควรจัดเป็นหลักสูตรการอบรมพนักงานปละอาจารย์ใหม่
2. ควรสร้างเวทีแลกเปลี่ยนเรียนรู้การพัฒนานักศึกษาทั้งภายในมหาวิทยาลัยและภายนอกมหาวิทยาลัย หลายมหาวิทยาลัยเข้าร่วมทำงานกันเป็นเครือข่าย สำหรับมหาวิทยาลัยวลัยลักษณ์ได้เข้าร่วมในเครือข่ายหรือไม่ อย่างไร หากจะสนับสนุนการพัฒนาก็น่าจะมีเครือข่าย
3. มหาวิทยาลัยวลัยลักษณ์มีเป้าหมายการสร้างบัณฑิตที่มีความรับผิดชอบต่อสังคมที่เด่นชัดคือการสร้าง “ศึกษิต” แต่ ผลลัพธ์ปัจจุบันควรทบทวนว่าบรรลุผลสำเร็จหรือไม่ นักศึกษาทุกคนเป็นผลผลิตของมหาวิทยาลัย การสร้างบัณฑิตที่มีความรับผิดชอบต่อสังคม ควรเป็นอัตลักษณ์ของนักศึกษาส่วนใหญ่ (หรือทุกคนหากทำได้)
4. อยากเห็นการเปลี่ยนแปลงเรื่องการปลูกฝังนักศึกษาเรื่องคุณธรรม กฎระเบียบ วินัย และทำให้ได้จริง เพราะสิ่งเหล่านี้เป็นพื้นฐานของการพัฒนานักศึกษา ความเห็นส่วนตัวคือมหาวิทยาลัยไม่ชัดเจน กฏ กติกา ระเบียบ ทุกสิ่งต้องไม่อยู่ในแผ่นกระดาษแต่ต้องขับเคลื่อนให้มีการนำไปใช้ให้เกิดผลจริง